cyanic-selkie/wikianc huggingface dataset:
PA-7100LC
PA-7100LC var en videreutvikling av PA-7100. Forbedringene inkluderte instruksjonsettet MAX-1, forbedret superskalær utførelse gjennom en ekstra heltallsenhet, minne-sider som ikke ble lagret i hurtigminnet og støtte for bi-endian. To heltallsenheter og to load-store enheter, eller en heltallsenhet og en load-store enhet, kan utføres i én enkelt syklus i tillegg til den eksisterende instruksjonskombinasjon som støttes av PA-7100.
Flyttalsenhetens multiplikator var modifisert for å oppta et mindre område ved å halvere treet av carry-save adders som summerte delproduktene av mantissen. Forandringen ga ingen latens i enkelt-presisjons flyttallsformat (to sykluser), men økte latensen ved dobbelt-presisjon til tre sykluser. Ytelsestapet ble ansett som akseptabelt fordi PA-7100 var konstruert for multimediaarbeidsstasjoner hvor singel-presisjonsbereninger ikke var fremhevede.
Mikroprosessoren hadde en integrert minnehåndterer som støttet opp til 2 Gb RAM og en I/O-kontroller. De store eksterne hurtigminnebrikkene for instruksjoner og data var erstattet av et integrert hurtigminne på 1 KB og et eksternt hurtigminne på mellom 8 KB og 2 MB. Det eksterne hurtigminne var delt på instruksjoner og data.
PA-7300LC
PA-7300LC var en videre utvikling. Den ble introdusert i midten av 1996 som en mikroprosessor for den lave og midlere enden, som komplementerte PA-8000 arbeidsstasjoner og tjenere i den høye enden.
PA-7300LC var en forbedret utgave av PA-7100LC, med et 64 KB delt hurtigminne for instruksjoner og data, nivå-2 hurtigminne kontroller, minnehåndterer og GSC-buss-kontroller integrert på en enkelt brikke. Den var den første PA-RISC mikroprosessor som hadde en betydelig mengde hurtigminne integrert. Nivå-2 hurtigminne var valgfritt og kunne beskyttes av paritet. Det kunne bygges av register-til-register, flow-through eller asynkron SRAM. PA-7300LC bestod av 9,2 millioner transistorer, av hvilke 1,2 millioner ble brukt til logikk og 8 millioner ble brukt i hurtigminne; den målte 15,3 x 17,0 mm eller 260,1 mm². Den ble fabrikkert i en CMOS14C prosess, med 0,5 µm CMOS-transistorer og 3,3 V spenning. Den var pakket i et 432-pinners pin grid array av keramikk.
Jurij Titov
Jurij Jevlampijevisj Titov (russisk: Юрий Евлампиевич Титов; født 27. november 1935 i Omsk i Sibir) var en sovjetisk turner som deltok i de olympiske leker 1956 i Melbourne, 1960 i Roma og 1964 i Tokyo.
Han ble verdensmester i turn fire ganger, i sprang og i lagkonkurransen under Verdensmesterskapet i turn 1958 i Moskva og i mangekamp og ringer under VM 1962 i Praha.
Tomorrow (band)
Tomorrow (først kjent som Four Plus One, senere The In Crowd) var et engelsk psykedelisk rock-band som ble etablert i 1967. De hadde en mindre hit i Storbritannia med singelen «My White Bicycle», og utga albumet Tomorrow i 1968. Det mest kjente medlemmet i ettertid er Steve Howe, som to år senere ble medlem av Yes, og som i 1982 var med på å starte Asia. John «Twink» Alder ble senere med i The Pretty Things.
Aube (elv)
Aube er en seilbar, høyre sideelv til Seine i Frankrike. Den er 248 kilometer lang, og har gitt navn til departementet Aube.
Aube og den største sidelva Aujons kilder ligger på Langres-høydene i Haute-Marne-departementet. Elva flyter i en nordvestlig retning, og har flere steder skåret seg ned i den oolittiske kalksteinsgrunnen. I regionen Côte des Bars vider dalen seg ut og steingrunnen erstattes av leire. I Aube-departementet mottar elva Aujon fra høyre ved klosteret Clairvaux. På veien videre mot Brienne-le-Château mottar Aube flere små sideelver. Elvas siste del er nesten uten sidetilførsel, og går gjennom flat, alluvial jord på krittplatået i Champagne-distriktet. Munningen i Seine ligger i kommunen Marcilly-sur-Seine.
I den regionale naturparken Foret d'Orient er det skapt to kunstige innsjøer, som fungerer som reservoarer for Aube. Hensikten er å hindre en flom i Paris i perioder med sterk vannføring og å opprettholde vannveien ved lav vannstand.
Football League Championship 2011–2012
Football League Championship 2011–2012 begynte 5. august 2011. De lagene som rykte ned fra Premier League 2010/11 var West Ham United, Blackpool og Birmingham, og de som rykket opp fra League One var Brighton & Hove Albion, Southampton og Peterborough United.
Tabell
''Oppdatert 18. april''
Toppscorere
''Oppdatert 4. januar 2012''
Tulagi
Tulagi er en liten øy (5,5 km x 1 km) i Salomonøyene. Byen med samme navn som øya (innb. 1750) var hovedstaden i det britiske protektoratet Salomonøyene 1896-1942, og er i dag hovedstaden i provinsen Central.
Japan invaderte øya i mai 1942. Tulagi tilbyr noen meget spennende dykkemuligheter. Vrakene av USS «Aaron Ward» (DD-483), USS «Kanawha» (AO-1) og HMNZS «Moa» er i nærheten. Ward ble funnet av dykkere i 1994 og anses nå å være et av verdens store vrakdykk. Skroget ligger på sandbunn, på 70 meters dyp. Ward står oppreist og intakt på bunnen, og dekket er fylt med gjenstander.
Tulagi prøver å basere mye av reiselivsnæringen på dykking.
Reidar – The Album
Reidar – The Album er et musikkalbum med Øivind Blunck under navnet Reidar som var en av hans mest populære figurer på 1980-tallet, utgitt i 1988.
Malapascua
Malapascua er en liten øy i Filippinene, 2.5 km lang. Den ligger rett nord for øya Cebu og tilhører provinsen Cebu. Malapascua er kjent for sin fine hvite sandstrand, og dykkemulighetene ved de omliggende korallrevene.
Singapores Grand Prix 2009
Singapores Grand Prix 2009 var det fjortende løpet i Formel 1-sesongen 2009 og det ble arrangert 25. – 27. september. Dette var andre gang Singapores Grand Prix ble arrangert og det ble kjørt på den helt nye banen Marina Bay Street Circuit. Dette var igjen et løp kjørt om kvelden og i flomlys.
I den siste delen av kvalifiseringen satte Lewis Hamilton den raskeste runden, og mens resten av de 9 førerne var ute og gjorde seg klare til å sette en rundetid på nye dekk, kolliderte Rubens Barrichello, og kvalifiseringen stoppet med 26 sekunder igjen. Blant annet Sebastian Vettel ble hindret av dette, da han var på vei til å sette noe som kunne vært den raskeste runden. Han kvalifiserte seg som nummer to, bak Hamilton, og foran Nico Rosberg.
Løpet ble vunnet av en dominerende Lewis Hamilton, foran Timo Glock og Fernando Alonso, som også satt løpets raskeste runde. Rosberg og Vettel var med i kampen om seieren, men fikk utdelt gjennomkjøringsstraffer for å ha krysset den hvite linjen på vei ut av pitlane (Rosberg), og for å ha kjørt for fort i pitlane (Vettel).
Mark Webber måtte bryte løpet som følge av en kollisjon grunnet bremsesvikt, og er nå ute av kampen om førermesterskapet. Rubens Barrichello og Sebastian Vettel er de gjenværende kandidatene med teoretiske muligheter for å kunne slåss om mesterskapet, men det ser mer og mer sannsynlig ut for at Jenson Button kommer til å bli verdensmester, med 15 poengs ledelse over lagkameraten Barrichello, hele 25 poeng over Vettel, og maks 30 poeng igjen som er mulig å ta i de tre resterende løpene.
Kvalifisering
''Biler som bruker KERS er merket med * Noter til tabellen:
Løpet
Biler som bruker KERS er merket med *
Archibald Wavell
General Archibald Wavell (født 5. mai 1883 i Colchester, død 24. mai 1950 i London) var en britisk offiser.
Han hadde erfaring fra den andre boerkrigen i 1903. Under første verdenskrig fikk han ødelagt det ene øyet, men han fortsatte sin militærtjeneste, og da andre verdenskrig brøt ut, var han sjef for de britiske styrkene i Midtøsten.
Han maktet å nedkjempe de italienske styrkene i Afrika, men måtte gi opp da Italia og Tyskland angrep Hellas og han måtte avgi styrker for å kjempe der. Han ble siden flyttet til India, hvor han hadde gjort tjeneste før, og da Japan erklærte krig, fikk han ledelsen av ABDA-kommandoen i 1941. Han fikk imidlertid ikke nok tropper og måtte se Japan erobre Britisk Malaya, Singapore, og Burma. I 1943 ble han visekonge over India, en oppgave han skjøttet med stor forståelse for Indias behov. Han var imot delingen av landet, men da dette ble britisk politikk, la han så godt grunnlag som mulig for å gjennomføre det. I 1947 ble han erstattet av Lord Mountbatten. Han trakk seg da tilbake og bodde i England til han døde i 1950.
Fuqing kjernekraftverk
Fuqing kjernekraftverk (福清核电站) er et kjernekraftverk i Qianhue-landsbyen ved byen Sanshan, provinsen Fujian i det sørøstre Kina. Installert effekt er 4 000 MW, med kraftproduksjon fra fire reaktorer. Ytterligere to reaktorer er under bygging per 2020.
Anlegget ligger litt sør for storbyen Fuzhou, i byfylket Fuqing, Sanshan by, Qianhue landsby, like ved fjellet Qiwei. Det er det statlige CNNC som skal drifte kjernekraftverket.
Norske Bøker
Norske Bøker er et norsk forlag med hovedkontor på Rasta i Lørenskog. Forlaget ble etablert i 2004 av Franciska Munck-Johansen.
Forlaget tilbyr vordende forfattere bistand til produksjon og design, mot at forfatteren selv bekoster deler av utgivelsen.
Asjura
Asjura (arabisk  ) er en stor høytid for både sjiitiske og sunniske muslimer, med forskjellige betydninger.
Ordet betyr «tiende», fordi det vises til ''den 10. muharram i år 61'' AH (10. oktober 680), til minne om martyren Husayn ibn Alis død.
Under slaget ved Karbala, forsøkte Alis sønn Husayn å gjøre opprør mot umayyade-veldet og kalifen Yazīd Bin Mu‘āwiyah (يزيد بن معاوية). Slaget endte med Husayns død og har blitt et symbol for martyrskapet.
Sjiittene regner denne hendelsen som verdenshistoriens største begivenhet; fordi de mener at det var med på å beholde islams grunnlegende prinsipper. De er overbevist om at folk i profetens familie, hans nærmeste, utlevde islam mest nærligende det han ville gjort. Husayns død gjenskapes årlig, som om slaget har akkurat skjedd. Høytiden utspiller seg gjennom de ti første dagene i måneden “muharram” (محرّم), med høydepunktet den 10. Praksis for mange deltagerne i høytiden var å slå seg selv med lette kjeder påsatt kniver, for å vise sin identifikasjon med Husayn. Dette har blitt ulovlig i dagens eneste sjia land; Iran. Normal sørging på denne dagen foregår i forsamlinger der historien gjenfortelles. Rytmisk slag på brystkassene på slutten av forsamlingene er normalt.
Ingen sjiaislamske religiøse ledere er hittil blitt observert i å sørge igjennom fysisk selvskading på seg selv (kutt på brystet, eller kniver osv.).
Asjura er også en høytid for de sunniske muslimene i noen områder (for eksempel i Maghreb og Vest-Afrika ), fordi Husayn er sett som dydig.
VM i sjakk for kvinner 1959
VM i sjakk for kvinner 1959 (verdensmesterskapet i sjakk for kvinner) ble arrangert i Moskva i Sovjetunionen i 1959.
Johan Simonsen
Johan Jacob Sofus Simonsen (født 19. februar 1917 i Tjørnuvík, død 10. oktober 1980 i Klaksvík) var en færøysk fisker og politiker (Tj.).
Han var sønn av bonde Guttorm Simonsen og hustru Hansine Hansen. Faren omkom i en fallulykke under fuglefangst i 1925. Han drog tidlig til sjøs og drev fiske i hele sitt yrkesliv. I 1942 giftet han seg med Helena Olsen i Klaksvík og flyttet dit.
Han var innvalgt på Lagtinget fra Norðoyar 1954–1966, og møtte som varamann for Finnbogi Ísakson i perioden 1974–1978. Simonsen var også oppnevnt som styremedlem ved sykehuset i Klaksvík, styremedlem i Føroya Fiskimannafelag, i Tryggingarsambandið Føroyar, i brannforsikringskassen, så vel som i forbrukersamvirket.
12. etappe av Giro d’Italia 2010
Eksterne lenker
2010 Giro d'Italia, Stage 12 to Stage 21
Nyati Cement
Nyati Cement (swahili:bøffel sement) er en av de yngste sementfabrikkene i Tanzania som startet opp i juli 2014. Fabrikken ligger i Kimbiji, Temeke-distriktet i Dar-es-salaam. Nyati Cement opererer under firmanavnet Lake Cement Tanzania ltd..
Fabrikken omfatter et område på 100 hektar i landsbyen Kimbiji og har en årlig kapasitet på 500 000 tonn
Fabrikken
Den nåværende kapasitet er 500 000 tonn sement årlig. Men det er interesse for å øke dette til 750 000 tonn i året etter bare et års drift. Lake Cement var også den første i Tanzania med egen kraftstasjon og vertikal roller mill. Fabrikkens kraftstasjon er på 10 MW og kullfyrt. Kullet kommer for tiden fra Songea, Ruvuma.
Fabrikken får sin kalkstein fra sitt eget dagbrudd like ved. Fabrikken har også et innendørs lager for klinker som rommer opp til 30 000 tonn.
Key Resolve
Key Resolve er en årlig militærøvelse der Sør-Korea og USA øver på et tenkt angrep på Sør-Korea fra Nord-Korea. Øvelsen het tidligere RSOI (Reception, Staging, Onward Movement, Integration) og før det igjen Team Spirit). Øvelsen er en kommandopostøvelse (CPX) som gjennomføres mellom februar og april hvert år og fokuserer på USAs støtte og forsvar av Sør-Korea. I tillegg blir soldater fra andre avdelinger i USAs hær i andre land flyttet til Koreahalvøya for å øve på militære manøvrer. Disse samkjøres med tilsvarende manøvrer fra Sør-Koreas side.
RSOI-doktrinen beskrives i en detaljert feltmanualen.
Ole Puntervold
Ole Puntervold (født 15. juli 1874 i Grimstad, død 12. april 1940) var en norsk ingeniør, sjømannsprest, sogneprest og dertil ordfører i Engerdal 1917–19.
Han tok eksamen ved Horten tekniske skole 1891, artium i 1894, og drev et eget mekanisk firma 1897–1900. Cand.theol. 1901. Startet Narvik private middelskole 1902. Sjømannsprest i Port Elizabeth, Sør-Afrika 1903–06 og i Buenos Aires 1906–08. Prest i Engerdal fra 1909, fra 1911 sogneprest i den nyopprettede kommunen.
Som sogneprest i Engerdal ble han valgt inn i kommunestyret ved et flertallsvalg i 1916. Han ble valgt til ordfører, men forlot bygda i 1919, før valgperioden gikk ut.
Han utga pamfletten Bibelens vei til social retfærdighet : det 9de bud efter dets oprindelige mening i 1922.
Han var bror av juristen Michael Puntervold.
Aleodorus
Aleodorus er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
Små (gjerne 2-2,5 millimeter), vanligvis matt svarte eller brunlige kortvinger. Antennene er middels lange. Hodet er stort og firkantet med små fasettøyne, bak sterkt innsnevret slik at dyret får en påfallende tydelig "hals". Pronotum er rundet, bredest foran midten, med en dyp midtfure, knapt bredere enn hodet og mye smalere enn dekkvingene, som har parallelle sider og markerte "skuldre". Bakkanten er ganske rett. Bakkroppen er forholdsvis kort og bred, bredest i den bakre delen. Beina er lange og tynne. Slekten kan ligne på slekten Autalia men skiller seg fra denne blant annet på at kroppen er ganske matt, og at pronotum og dekkvingene mangler dype lengdegroper.
Levevis
Disse kortvingene finnes gjerne mellom råtnende plantemateriale, i kompost, også i gammel møkk.
Utbredelse
Slekten er utbredt fra Canada i nord til Argentina i sør.
Bergan (Nøtterøy)
Bergan er et delområde og et sted på Nøtterøy i Færder kommune. Delområdet befinner seg øst på øya Nøtterøy, og omfatter grunnkretsene Vollen, Nesbrygga, Duken, Skallestad og Hårkollen. Det har til sammen 3708 innbyggere (2010).
Stedet Bergan i snevrere forstand befinner seg rett nord for sentrum av Hårkollen, og tilhører denne grunnkretsen.
Under 2. verdenskrig, fra 1944 til sommeren 1945, var det en fangeleir på Bergan for 900 sovjetiske krigsfanger som arbeidet på Vardås.
Odd Riisnæs
Odd Riisnæs (født 12. mai 1953) er en norsk jazzmusiker (saksofon) og komponist, kjent fra en rekke utgivelser og samarbeid, sønn av pianist Eline Nygaard Riisnæs og bror til jazzsaksofonist Knut Riisnæs og pianisten Anne Eline Riisnæs.
Munkerekka
Munkerekka er et tettbebygd område i Færder kommune. Det strekker seg langs den nordvestlige kysten til Nøtterøy, fra Kaldnes i nord til Vestskogen i sør. Munkerekkveien er hovedveien gjennom området. Sør i Munkerekka ligger Munkholmen.
Odd Riisnæs
Riisnæs var med i orkestre ledet av Terje Lie, Paul Weeden, Ditlef Eckhoff, Richard Badendyck, Per Husby, Ole Jacob Hansen/Harald Gundhus, Dag Arnesen, Jens Wendelboe, Kjell Karlsen og Jan Harrington. På 80-tallet var han i Kråbøl, Oslo 13, Radiostorbandet og Lille Frøen Saksofonkvartett.
Riisnes ga ut to plater som leder for Odd Riisnæs Quartett med Dag Arnesen piano, Tom Olstad trommer og Kåre Garnes bass. Enda flere plater ble det med Odd Riisnæs Project og kollegene Pål Thowsen trommer, Bjørn Kjellemyr bass og Steinar Larsen gitar. Riisnæs har også vært tilknyttet Norges musikkhøgskole som universitetslektor i hørelære.
Munkerekka
Stedsnavnet Munkerekka har røtter i Tønsbergs middelalder. Fransiskanermunker ved Gråbrødreklosteret holdt kuer og hester på Danholmen nord for Ramdal, og det er sannsynlig at munkene har hatt fedrift også i skogene langs Vestfjorden og drevet bølingene på en kurekst (fegate) gjennom Ramndalen til Nordre Munkerekka, 2-3 kilometer lenger syd. Stedsnavnforskere tror navnet har sammenheng med verbet reka og altså skulle bety munkenes gangsti eller krøttervei.
Munkerekka omfatter to grunnkretser: Munkerekka nord (866 innbyggere) og Munkerekka sør (387 innbyggere). Til sammen har altså Munkerekka 1253 innbyggere (2010). Munkerekka nord omfatter også Ramdal.
Kvinnebunad fra Vest-Telemark med fløyelsliv
Kvinnebunad fra Vest-Telemark med fløyelsliv, også kalt smekkebunad, er en sort bunad med brodert fløyelsliv som har gått fra å være folkedrakt i Vest-Telemark til å bli bunad.
Utforming
Bunaden har et sort liv i fløyel med spiler, som er sydd fast til den sorte stakken. Livet har fastsydd bringeklut med blomsterbroderi, og livet er kantet med sølvbånd. Stakken er i tynt ullstoff eller drapé, og den er flat framme med all vidde samlet bak.
Bunaden brukes med en hvit skjorte med hekla kant i hvitsøm eller farget rosesøm. På hodet bruker man sort tørkle, med et bånd i bregd eller brikkevev under. Draktsølvet som brukes til er halsring og bringesølje, mansjetter og belte med sølvspenne.
Opphav
Som mange andre bunader i Telemark har denne bunaden stått i ubrutt tradisjon, som altså vil si at den har gått fra å være en drakt brukt i området til å få status som bunad. Fløyelsliv kom på moten på slutten av 1800-tallet, og også bunadens smale liv er i tråd med datidens mote. Den gikk over fra å være folkedrakt til festdrakt like etter 1915, og var i bruk som festdrakt fram til 1960-åra. Den ble tatt i bruk som bunad tidlig på 1980-tallet.
Anna Pavlova
Anna Pavlovna Pavlova (russisk: Анна Павловна Павлова, men egentlig Анна Матвеевна Павлова, Anna Matvejevna Pavlova, i Vesten gjerne bare Anna Pavlova; født i St. Petersburg; død 23. januar 1931 i Haag) var en berømt russisk ballerina som var aktiv de første tiårene av 1900-tallet.
Bakgrunn
Hun gikk deretter på den keiserlige ballettskolen i St. Petersburg
Karriere
Anna Pavlova var fra 1899 engasjert ved Mariinskijballetten. Hun fikk soliststatus i 1906. Pavlova danset i Nøtteknekkeren, Raimonda, Giselle, La Bayadère, Giselle, Svanesjøen, Les Sylphides, Don Quixote og Coppelia. I 1907 koreograferte Michel Fokine den kjente soloen Døende Svane for Pavlova, og dette ble hennes mest kjente rolle.
Fra 1910 bodde Anna Pavlova fast i London. I 1911 dannet hun sitt eget ballettkompani som hun turnerte med over hele verden. Med på turneene var som oftest den berlinske sosietetsforograf Frieda Riess uog tegneren Ernst Oppler. I 1920-årene hadde hun vennskapsrelasjoner med billedhuggeren Hugo Lederer i Berlin t og skaptei hans atelier og under hans ledelse to små helfigurs selvportretter, som havvnet som porsellensfigurer i Victoria and Albert Museum i London (Museum nr. S 296-1978 og nr. S 105-1994). På slutten av 1800-tallet var teknikk viktig i ballett og derfor skulle danserne ha mye muskler. Pavlova forandret dette. Hun hadde vært mye syk som barn, og var som voksen tynn og lett og passet derfor godt til roller som for eksempel Giselle. På grunn av problemer med føttene sørget hun for bedre støtte ved å utstyre sine ballettsko med hardved på sålene og en avrundet tåboks. Siden dette var uvanlig på hennes tid fikk hun i henhold til Margot Fonteyns biografi retusjert fotos slik at den store tåboksen ikke syntes. Pavlovas endringer er i dag standard på ballettsko.
Pavlova døde av lungehinnebetennelse på Hotel Des Indes i Haag. I henhold til gammel ballett-tradisjon ble framføringen den neste dagen hun skulle ha opptrådt holdt som normalt, bortsett fra at ingen danset hennes rolle. I stedet viste en enkelt lyskjegle hvor hun skulle ha stått på scenen under oppføringen.
Kaken Pavlova
Australia og New Zealands nasjonaldessert er kakesorten  bakt av marengsmasse. Kaken fikk sitt navn etter at Pavlova hadde flere gjesteopptredener i begge landene i 1926 og 1929.
Oscar Peterson
Liv og virke
Oscar Peterson ble født i det fattige St. Henri-området i Montreal. Foreldrene var Daniel Peterson, jernbanearbeider, og Olivia John. Faren innvandret fra Karibia og var selvlært organist. Moren hadde også karibisk bakgrunn og oppmuntret sønnen til å studere musikk. Oscar Peterson lærte å spille trompet og piano som barn. Etter behandling for tuberkulose mente faren at han burde konsentrere seg om piano for ikke å belaste lungene.
Fjorten år gammel vant han en amatørkonkurranse i CBC og han sluttet da på high school for bruke all sin tid på piano. Han fikk snart tilnavnet «Brown Bomber of the Boogie-Woogie» - en allusjon til bokseren Joe Louis som hadde tilnavnet «Brown Bomber» og til Petersons egen ruvende skikkelse (190 cm og over 100 kg). Han var eneste svarte medlem av Johnny Holmes Orchestra og oppdaget da at i enkelte deler av USA fikk han ikke bo på samme hotell eller spise på samme restaurant som resten av bandet.
Peterson ble oppdaget i 1947 av impresario Norman Granz som tilfeldigvis hørte ham på radio under et besøk i Montreal. Granz overtalte Peterson til å forlate boogie-woogie. Peterson debuterte i Carnegie Hall i 1949 med stor suksess. Han ga ut plater hovedsakelig på Verve Records, Granz' plateselskap. Han spilte også inn plater for MPS og Telarc.
Peterson var i sine yngre år en av de mest tekniske virtuose pianister som jazzen har hatt. Peterson ga ut over 200 plateinnspillinger og vant 8 Grammy Awards.
Oscar Peterson var i noen tiår en av de kommersielt mest suksessrike jazzmusikerne, både som solist og med sin trio, der også danske Niels-Henning Ørsted Pedersen og den svenske gitaristen Ulf Wakenius var medlemmer i lengre tid. Petersons Hymn to Freedom er kjent og kjær langt utenfor kretsen av jazzinteresserte.
Han spilte ofte sammen med Charlie Parker, Duke Ellington, Count Basie, Louis Armstrong og Ella Fitzgerald. Han var del av Jazz at the Philharmonics konserter i Colosseum kino 1953, i februar 1954, februar 1956 og 26. april 1957. Sammen med Ella var han i Nordstrandhallen våren 1958, og med Ella og Ray Brown på bass gjestet han Njårdhallen sent i mars 1962 og ble intervjuet på flyplassen av Ada Haug. En av kritikerne mente han spilte for lenge. Den 9. mai 1964 spilte han to konserter i Universitetets Aula med Ed Thigpen på batteri og Ray Brown på bass, anmelder Eivind Berggrav mente han virket uopplagt. Dette gjentok seg 2. mai 1965 med samme besetning, men de to konserter i Aulaen den 21. oktober 1969 var med Sam Jones på bass og Bobby Durham på trommer. Den 8. november 1972 var det stjernetreff i Chateau Neuf med Oscar, Roy Eldridge på trompet, Benny Carter på saksofon, Al Grey på trombone, Eddie Davis på tenor, Niels-Henning Ørsted Pedersen på bass og Louis Bellson på trommer. Den 5. juni 1973 opptrådte han på Festspillene i Bergen. 17. oktober 1973 var han i Chateau Neuf med nevnte Eldridge og Count Basie. Med Ørsted-Pedersen og Joe Pass på gitar var han i Oslo Konserthus den 13. september 1978. Med Ella og Basie var han samme sted den 9. juli 1979. «Oscar and his Friends» (Clark Terry på trompet, Zoot Sims på saksofon, John Heard på bass og Martin Drew tromme) var i Oslo Konserthus den 26. mai 1981. Året efter var Ella, Oscar, Niels, Joe og Martin atter i Oslo Konserthus den 6. oktober 1982. I mars 1984 gjestet han Oslo, Stavanger og Bergen med Martin og Niels, den samme trioen avsluttet sin europaturné i Oslo den 4. juni 1986. Ikke før i juli 1987 gjestet han Molde Jazzfestival. Samme høsten, 11. november 1987, var han og Drew med Dave Young bass og Joe Pass gitar i Oslo. Ett år efter var han i Bergen, Stavanger og Oslo, og i september 1989 kom han til Trondheim og den nyåpnede Olavshallen. Så var det rolig inntil hans 75-årsjubileum i 2000, da han gjestet Oslo Jazzfestival og Oslo Konserthus den 5. august med Ulf Wakenius gitar, Niels-Henning Ørsted Pedersen bass og Martin Drew trommelomme.
Peterson ble i 1972 utnevnt til offiser av Canadaordenen. I 1984 ble han forfremmet til følgesvenn, ordenens høyeste grad. Peterson mottok også Ontario-ordenen og ble utnevnt til ridder av Québecs nasjonalorden. Han var offiser av den franske Ordenen for kunst og litteratur.
I 1950 ble han tildelt tidsskriftet Down Beats pris for årets beste pianist, en pris han vant flere ganger, siste gang i 1972. I 2005 ble han den første levende person i Canada (utenom monarken) til å bli æret med frimerke. I Canada bærer gater, skoler og konsertsaler hans navn. André Previn, jazzpianist og klassisk dirigent, regnet Oscar Peterson som den beste pianisten innenfor jazz. Duke Ellington kalte Peterson for «maharajah of the keyboard».
Eirik Valla Dønnem
Eirik Valla Dønnem (født 21. juli 1990) er en norsk tidligere fotballspiller.
Ida Henrietta Hyde
Ida Henrietta Hyde (født 8. september 1857, død 22. august 1945) var en amerikansk fysiolog kjent for å utvikle en mikro-elektrode. Elektroden er kraftig nok til å stimulere vev kjemisk eller elektronisk, men liten nok til å injisere eller fjerne vev fra en celle.
Barndom
Født i Davenport, var Ida en av fire barn til Meyer og Babette Heidenheimer, tyske innvandrere fra Württemberg. Etternavnet Hyde ble tatt etter ankomst i USA. Idas far var en kjøpmann som jobbet utenfor hjemmet og som forsvant på en av sine turer, slik at Babette til omsorg for barna. For å holde familien i live, flyttet de til Chicago, hvor Babette var i stand til å starte en lukrativ forretning.
I 1871 ble familiens hjem ødelagt i den store bybrannen i Chicago, som ødela familiens forretninger i tillegg. Uten noen form for inntekt, ble barna tvunget inn i arbeid. Ida kom inn i arbeidslivet som 14-åring som modist lærling. På grunn av sin alder, eldre enn hennes søsken, mye av byrden av å støtte familien falt på henne. Hun hentet inn en stor del av familiens inntekt, og selv betalte for hennes eneste bror sin utdannelse ved University of Illinois. Over tid, steg hun i yrke henne til jobben saleslady. Hennes erfaring fra klesbutikk viste seg å være verdifullt senere i livet på grunn av hennes evne til å mote seg egne klær med minimale forsyninger.
Utdanning
På butikken der hun jobbet, kom Hyde på en engelsk versjon av Ansichten der Natur (View of Nature) av Alexander von Humboldt. Det var fra dette arbeidet at hennes kjærlighet til biologi ble født. I tillegg ansporet det henne til å ta utdannelse, som hun gjorde ferdig utdannelsen sin, ved å delta på nattundervisning på Chicago Athenaeum i løpet av 1875-1876. Hennes videre pedagogiske studier kom til henne mens hun var på besøk broren på universitetet hans og tilfeldigvis på møte flere kvinner som arbeider i akademia. Hun var i stand til å passere sine opptaksprøver for College Preparatory School og senere gikk samme universitet som broren.
Hennes studier ble kort da hennes bror ble syk i 1882 og hun måtte ta seg av ham. Dette fortsatte de neste seks årene, der tiden hun jobbet som lærer av andre og tredje klasse. Men hennes biologiske sysler fortsatt var fremdeles uttrykt i hennes forsøk på å arbeide naturbeskrivelsene inn i den offentlige skolesystemet.
I 1888 var hun endelig i stand til å returnere til kollegiale scenen i en alder av 31. Hun begynte på Cornell University hvor hun tok en Bachelor of Arts-grad på bare tre år. Hun ble deretter tilbudt et stipend i biologi ved Bryn Mawr College som hun tok imot og begynte under ledelse av Jacques Loeb og Thomas Hunt Morgan.
Ida fikk sin doktorgrad ved Universitetet i Heidelberg i Tyskland i en alder av 39 etter mange frustrerende hindringer presentert på grunn av sitt kjønn. Hun det måtte gå utover arbeidet med en gjennomsnittlig student til å motta sin grad, og ble den første kvinnen til å oppgradere det. Hovedproblemet med å innhente henne grad var at hennes undervisning professor, Wilhelm Kühne, mislikt tanken på å la en kvinne til å jobbe under ham. Men hennes prestasjoner etter hvert overvunnet sin motstand, og han tildelt henne med sitt doktorgradsarbeid.
Kjell B. Døving
Kjell Bjarne Døving (født 15. mai 1936 i Oslo, død 7. februar 2014 samme sted) var en norsk fysiolog som var professor ved Universitetet i Oslo. Han var ekspert på luktesans hos fisk og for sine undersøkelser av hvordan laks bruker luktesansen til å finne tilbake til sin opphavselv etter flere år på vandring i havet. Døving påviste blant annet hvilke stoffer som gjør laksen i stand til å gjenkjenne sin hjemmeelv. Han ga også vesentlige bidrag til produksjon av forstoffer til fisk.
Etter examen artium ved Frogner videregående skole 1955 studerte han til cand.med. ved Universitetet i Oslo. Døving tok hovedfagseksamen ved Stockholms högskola i 1962. Han tok i 1966 doktorgraden i nevrobiologi ved Karolinska Institutet, Stockholm. Kjell Døving fikk deretter en stilling ved Universitetet i Oslo der han virket i 46 år. Døving var gjesteforsker ved Yale University 1968 og  universitetet Claude Bernard i Lyon  1977. På 1970-tallet var han førsteamanuensis ved Zoofysiologisk institutt og kunne i 1974 rapportere at fisken kan lukte konsentrasjoner på 10-12 molar og muligens vil sky lukten fra tobakksrøk. Døving ble professor ved Zoofysiologisk institutt ved Universitetet i Oslo i 1985. Han var professor ved Institutt for biovitenskap ved UiO. Etter at han ble emeritus i 2007 publisert han omkring 20 vitenskapelig artikler.
Raichur
Raichur er en by i delstaten Karnataka i India. Den tilhører distriktet Raichur og hadde ved folketellingen i 2011 en befolkning på 232,456.
Fyra Bugg & en Coca Cola (sang)
«Fyra Bugg & en Coca Cola», senere omdøpt til «Boogaloo», er en svensk calypso-inspirert popsang fra 1987 som fremføres av Lotta Engberg. Sangen er skrevet av Mikael Wendt og Christer Lundh, og den vant svenske Melodifestivalen i 1987. Den ble dermed Sveriges bidrag i Eurovision Song Contest 1987, der den endte som nummer 12 av 22 deltakere.
Om sangen
I den internasjonale finalen fikk sangen 12 poeng fra Israel, men endte til slutt opp med 50 poeng og en tolvteplass av 22 deltakere.
Sangen gikk direkte inn på førsteplass på Svensktoppen og lå der i perioden 19. april–24. mai 1987. Låten har siden blitt en av Lotta Engbergs aller mest kjente sanger.
Strid om tittelen
Sangteksten handler om å se frem mot sommer og sol på årets mørkere dager. Sangen var kontroversiell, siden tittelen «Fyra Bugg & en Coca Cola» trakk frem spesifikke merkevarenavn. Dette kunne anses som reklame, noe som stred mot Sveriges Television og Eurovision Song Contests regler. Før den internasjonale finalen måtte sangen derfor endre tittelen til «Boogaloo», og førstelinjen i refrenget ble endret til «Boogaloo, dansa rock'n'rolla».
Utgivelser
Sangen har blitt covret flere ganger, blant annet av Timo Räisänen under Melodifestivalen 2010.
Listeplasseringer
Med Lotta Engberg:
Rock of Ages: The Definitive Collection
Rock of Ages: The Definitive Collection er et samlealbum fra det britiske hard rock-bandet Def Leppard, utgitt i mai 2005 i USA og i januar 2008 i Europa. Albumet er omtrent identisk med samlealbumet Best of Def Leppard, men med enkelte justeringer for det amerikanske markedet. Rock of Ages kom på 10.-plass på Billboard 200.
Albumet oppsummerer bandets historie fra 1979 til 2004 med sanger fra samtlige av bandets album, inkludert en smakebit fra det neste albumet, Yeah!, med coverlåten «No Matter What», skrevet av Peter Ham og først spilt inn av Badfinger.
Strengsdal
Strengsdal er en grunnkrets og ei bygd i Færder kommune. Den befinner seg sør på Nøtterøy, vest for Torød og øst for Kjøpmannskjær. Strengsdal har 200 innbyggere (2010).
Ved Strengsdal ligger Strengsdalsvannet, Nøtterøys største innsjø.
I den vestlige delen av Strengsdal er det en boplass fra eldre steinalder.
Kudankulam kjernekraftverk
Kudankulam kjernekraftverk er et kjernekraftverk i India. Det ligger ved byen Kudankulam i distriktet Tirunelveli i den sørindiske delstaten Tamil Nadu. Utbyggingen begynte i 1998, men partnerskapsavtalen med Sovjetunionen om å bygge kraftverket ble allerede inngått ti år tidligere, henholdsvis av Indias daværende statsminister Rajiv Gandhi og Sovjetunionens daværende president Mikhail Gorbatsjov.
Det er planlagt med en installert maksimal elektrisk effekt på 9 200 MW, og det skal produseres av til sammen åtte reaktorer. De to første reaktorene ble satt i drift i henholdsvis 2013 og 2016 med til sammen maksimal effekt på 2000 MW. Ytterligere to reaktorer er under bygging per 2020.
Rickroll
Rickrolling er et internettfenomen hvor personer lures inn på YouTube eller sider laget bare for dette formålet og kommer til et klipp med Rick Astleys gamle hitlåt «Never Gonna Give You Up». Som oftest kommer de inn i den tro at de skulle få se noe de hadde interesse av. Videoene av sangen er vist 1 milliard ganger i slutten av juli 2021. Ideen om å lure noen til å gå inn på en video (når de egentlig er ute etter en viss informasjon) er egentlig en ganske gammel «trolleteknikk». Rick Astleys gamle hitlåt er en av de videoene som ble mest brukt, og til slutt ble dette fenomentet kalt «Rickrolling».
Rick Astley har sagt at han syns det er morsomt, så lenge ikke datteren hans blir flau av det.
Favola in musica
Favola in musica (omtrent «fabel i musikk») er en tidlig operaform med opprinnelse i Claudio Monteverdis L'Orfeo, favola in musica.
Formen karakteriseres hovedsakelig av solosang (se monodi) og teksten ble tillagt så stor vekt at man unngikk komplisert musikkledsagelse – musikkens rolle var å understøtte teksten. Med bare én instrumentgruppe som hovedsakelig klimpret akkorder, anså tidens musikklærde og tilbakeskuende komponister (for eksempel Giovanni Artusi) at det ble begått en feil mot de tradisjonelle komposisjonsreglene, og kritiserte komponistene som skrev på denne nye musikkformen.
Med favola in musica begynte utviklingen mot det vi i dag kjenner som opera og Gesamtkunstwerk.
Høylandet kirke
Høylandet kirke er en langkirke fra 1860 i Høylandet kommune, Trøndelag fylke.
Byggverket er i tre og har 250 plasser.
Historie
En eldre stavkirke på Romstad (Høylandet kirkested) er nevnt i 1543. I 1672 ble det bygd ny kirke. Disse lå snaue hundre meter nordvest for dagens trekirke fra 1860. En gammel kirkegård ligger fortsatt der.
Høylandteppet er ei revle eller et billedteppe fra kirken som er datert til slutten av 1100-tallet. Det er er vevd og deretter brodert med scener fra Matteusevangeliet. Teppet er i dag ved NTNU Vitenskapsmuseet i Trondheim. En kopi henger i Høylandet kirke.
William Penny Brookes
Dr. William Penny Brookes (født 13. august 1809 i Much Wenlock, England, død 11. desember 1895 i Much Wenlock) var en engelsk lege, magistrat, botaniker, og grunnleggeren av Wenlock Olympian Society Annual Games, som årlig arrangerte lokale «olympiske leker» i den lille byen, Much Wenlock i Shropshire, England. Lekene ble i 1890 besøkt av Baron Pierre de Coubertin, som ble imponert av det han så, og gav Brookes æren for å ha inspirert de første moderne internasjonale olympiske leker.
VM i sjakk for kvinner 1962
VM i sjakk for kvinner 1962 (verdensmesterskapet i sjakk for kvinner) ble arrangert i Moskva i Sovjetunionen i 1962.
Ticoplinae
Ticoplinae er en gruppe av insekter i familien maurvepser (Mutillinae) i ordenen vepser. I Europa er det funnet fire arter.
Golconda-sultanatet
Golconda var et sultanat i Deccan på det indiske subkontinent. Riket ble grunnlagt i 1512 og var et av Deccan-sultanatene, som etterfulgte Bahmani-sultanatet. Det ble erobret av Mogulriket i 1687. Byen Golconda var hovedstad til 1589, da den ble flyttet til Hyderabad.
Ticoplinae
Utseende
Middelsstore, forholdsvis langstrakte maurvepser. Hos denne gruppen varierer forskjellen i utseende mellom kjønnene fra nokså liten til svært stor.
Utbredelse
Gruppen er utbredt i Afrika, Palearktis og Sørøst-Asia.
Nominasjoner til Nordisk råds litteraturpris fra det samiske språkområdet
Nominasjoner til Nordisk råds litteraturpris fra det samiske språkområdet gjøres siden 1985 av Sámi Girjecálliid Searvi, samisk forfatterforening.
Siden 1962 har Nordisk råd årlig delt ut Nordisk råds litteraturpris for et litterært verk skrevet på et av de nordiske språkene. Fra starten i 1962 ble det årlig nominert to bøker fra hver av landene Danmark, Finland, Island, Norge og Sverige. Fra 1985 kan det også nomineres ei bok årlig fra Færøyene, Grønland og det samiske språkområdet når det er aktuelle kandidater.
River Bend kjernekraftverk
Anlegget eies av Entergy Corporation. Det har én reaktor som er i operativ drift. Etter dagens konsesjoner skal reaktorens produksjon opphøre i 2025.
Hopp 78–83
Hopp 78–83 er en samleplate med Jahn Teigen, utgitt i 1983. Albumet lå fem uker på VG-lista og endte med 14.-plass som beste plassering.
Oskar Grimstad
Oskar Jarle Grimstad (født 8. november 1954) er en norsk politiker (FrP). Han var innvalgt på Stortinget for Møre og Romsdal fra 2009 til 2017, og har tidligere vært vararepresentant 1997–2001 og 2005–2009. Grimstad satt i Fremskrittspartiets sentralstyre 1999–2009, og har vært talsmann for vannkraft og fornybar energi. Han har også vært medlem av Hareid kommunestyre og gruppeleder i Møre og Romsdal fylkesting. Grimstad har yrkesbakgrunn fra næringslivet.
Bushehr kjernekraftverk
Historie
I 1975 signerte tyske Kraftwerk Union AG, et fellesforetak av Siemens AG og AEG Telefunken en kontrakt på å bygge to 1 196 MWe trykkvannsreaktorkraftverk i Bushehr, som skulle ferdigstilles i 1981. Som følge av revolusjonen i januar 1979 stanset Kraftwerk Union byggingen med en reaktor 50% ferdig, og den andre reaktoren 85% ferdig. I juli samme år trakk selskapet seg helt ut av Iran. Kraftverkene ble stående uferdige, og ble skadet under Iran-Irak-krigen på 80-tallet.
På begynnelsen av 90-tallet dannet Den russiske føderasjon en felles forskningsorganisasjon med Iran kalt Persepolis, som tilbød Iran russiske atomeksperter, og i 1995 signerte Iran en avtale med det russiske selskapet Atomstrojeksport om å installere en 915 MWe VVER-1000 trykkvannsreaktor i Bushehr I. Reaktoren ble ferdigstilt i mars 2009, og en åpningsseremoni ble holdt 21. august 2010. Innkjøringen tok imidlertid lenger tid enn ventet, og ble først tilkoblet strømnettet 4. september 2011. 12. september ble det holdt en ny åpningsseremoni, der blant andre Russlands energiminister Sergej Sjmatko og Rosatoms leder Sergej Kirijenko deltok.
Liste over ordførere i Meldal
Liste over ordførere i Meldal. Meldal prestegjeld ble opprettet som et formannskapsdistrikt (kommune) med formannskapslovene av 1837. Rennebu sogn ble utskilt som egen kommune i 1839. Meldal ble innlemmet i Orkland kommune 1. januar 2020.
Sasha Gabor
Sasha Gabor Sarközy (født Samuel Guttman; 6. juni 1945 i Ungarn, død 27. juni 2008 i Thailand) var en norsk-amerikansk pornoskuespiller.
Gabor kom til Norge i 1957 som ungarsk flyktning, vokste opp på Lillestrøm i Norge og arbeidet i flere år i amerikansk pornoindustri. Han deltok i over 530 filmer. Gabor flyttet tilbake til Norge i 2001.
Gabor var gift og skilt tre ganger og fikk til sammen fem barn med: Gabor startet som 38-åring sin pornokarriere som skuespiller i USA med filmen Every Woman has a Fantasy (1983).
Gabor arbeidet også som musiker, forfatter og som «look-alike» til Burt Reynolds og Sean Connery.
Gabor deltok blant annet i et dokumentarprogram sammen med Alex Rosén om pornoindustrien i USA og Norge.
Gabor bar alltid halskjede med David-stjernen (også i filmene) på grunn av sitt jødiske opphav. Sasha er et vanlig kallenavn for Samuel som var hans fødenavn.
Gabor døde på feriereise i Thailand i 2008.
Kongregasjonen for helligkåringer
Kongregasjonen for helligkåringer var en del av den romerske kurie, det vil si Den katolske kirkes og Vatikanstatens sentraladministrasjon.
Pave Frans I fremla den 19. mars 2022 en ny forfatning som med virkning fra 5. juni 2022 erstattet Kuriens kongregasjoner og pavelige råd med dikaster.
Historikk
Kongregasjonsstaben bestod av en prefekt, en sekretær og undersekretær samt 23 andre ansatte. Selve kongregasjonen hadde 34 medlemmer pr. oktober 2004; medlemmene var kardinaler, erkebiskoper og biskoper, samt en Promotor Fidei ('Fremmer av troen') som var teolog, 5 relatorer med ansvar for sakenes framdrift og 83 fast tilknyttede konsulenter.
Kongregasjonen ble opprettet av pave Sixtus V 22. januar 1588 i bullen Immensa Aeterni Dei. Den hadde første navnet Kongregasjonen for ritene, og hadde ansvar både for regulering av gudstjenesteordningen og for helligkåringssaker.
Den 8. mai 1969 besluttet pave Paul VI i den apostoliske konstitusjonen Sacra Rituum Congregatio å dele den i to, slik at Kongregasjonen for gudstjeneste og sakramentsordningen ble utskilt som en egen enhet.
Med kirkelovsamlingen som kom i 1983, og flere apostoliske konstitusjoner som regulerte lovverket, ble prosessen for helligkåring drastisk lagt om. Dette betydde også en indre omstrukturering i kongregasjonen.
Tomi Juric
Tomislav «Tomi» Juric (født 22. juli 1991) er en australsk fotballspiller som spiller for den bulgarske klubben CSKA Sofia.
Kongregasjonen for helligkåringer
Arbeidsfelt
Kongregasjonen har ansvaret for helligkåringsprosesser. Dette er en komplisert og ofte svært langvarig prosess, som er beskrevet under helligkåring.
Tomi Juric
Landslaget
Han ble tatt ut i s tropp til FIFA Confederations Cup 2017 i Russland.
Kongregasjonen for helligkåringer
Arbeidsfelt
Arbeidet går ut på å sørge for at alle sider ved en helligkåringssak blir belyst, at de nødvendige fagfolk blir oppnevnt til kommisjoner som skal granske påståtte mirakler, og å forberede dokumentasjon som presenteres til paven, som tar den endelige avgjørelse i saken.
Tomi Juric
Landslaget
Han ble tatt ut i s tropp til VM i fotball 2018 i Russland.
Kongregasjonen for helligkåringer
Arbeidsfelt
Den er også ansvarlig for å forberede informasjonsmateriale til selve salig- eller helligkåringsseremonien.
Avdelinger
Kongregasjonen var delt i tre avdelinger:
I tillegg er en studieavdeling knyttet til kongregasjonen. Denne har som oppgave å forberede de som skal være postulanter (saksframleggere) i helligkåringssakene, og å oppdatere indeksen over saker.
Myra (Færder)
Myra er en grunnkrets og et tettbebygd område på Føynland i Færder kommune. Området befinner seg øst på øya. Grunnkretsen har 761 innbyggere (2010).
Honduras under VM i friidrett innendørs 2018
Honduras deltok med én utøvere under VM i friidrett innendørs 2018 fra 1. til 4. mars 2018 i Birmingham i Storbritannia.
Aust-Agder museum og arkiv
Aust-Agder-museum og arkiv IKS er et konsolidert, kulturhistorisk museum og arkiv med fire avdelinger. Avdelingene ligger i Arendal, Grimstad og Valle. Institusjonen ble en realitet i 2015 da Aust-Agder kulturhistoriske senter, Setesdalsmuseet og Grimstad bys museer gikk sammen til en administrativ enhet.
Ellen Aslaksen er ansatt som ny direktør fra august 2022.
Den romerske kurie
Den romerske kurie er Den katolske kirkes sentrale forvaltning, med sete dels i Vatikanstaten og dels i Roma. Curia betyr på middelalderlatin 'hoff', og den romerske kurie var tidligere kjent nettopp som det pavelige hoff.
I tillegg til å administrere Den katolske kirke fungerer kurien også som Vatikanstatens statsforvaltning. Den har vokst gjennom årene, på samme måte som den offentlige forvaltning i andre stater har det. Dette skyldes både de økende kravene til statsforvaltninger, og det at Den katolske kirke har vokst.
Kuriens innflytelse har også endret seg, med et høydepunkt mot slutten av tiden da paven hadde verdslig makt i Pavestatene og Roma. Dette endte i 1870 med foreningen av Italia, og situasjonen ble avklart med Laterantraktaten av 1929, som regulerte forholdet mellom Vatikanstaten og Italia. Kurien hadde lenge administrert store deler av det sentrale Italia, og da dette forsvant gikk den over til først og fremst å være et støtteapparat for paven.
Seiling under Sommer-OL 1932
Seiling under Sommer-OL 1932 i Los Angeles. Det ble konkurrert i fire klasser og regattaene ble gjennomført i Port of Los Angeles mellom 5. og 12. august.
Den romerske kurie
Fra 2022
Den 19. mars 2022 fremla pave Frans I en ny forfatning eller konstitusjon for Den romerske kurien. Arbeidet med utformingen av dokumentet hadde pågått i ni år, og var en skillelinje i pavens arbeid med å omstrukturere og fornye Kurien. Den nye forfatningen kalles Praedicate evangelium, og erstatter Pastor bonus, som ble fremlagt av pave Johannes Paul II den 28. juni 1988, og senere endret både av pave Benedikt XVI og av pave Frans I. Etter den nye forfatningen utgikk blant annet de såkalte kongregasjonene og de pavelige rådene som forvaltningsorganer; i stedet ble det etablert såkalte dikaster.
Historikk
De som ledet de forskjellige enhetene var oppnevnt av paven. Ved en paves død ble de automatisk avsatt fra sine stillinger, men fortsatte å fungere i dem inntil en ny pave var valgt. Denne ordningen var til for at pavene fritt skulle kunne sette sammen sin administrasjon ved sin tiltredelse. Normalt ville de fleste allikevel fortsette i sine stillinger, men det var ikke uvanlig med en del utskiftinger ved pavevalg.
Statssekretariatet
Statssekretariatet ble grunnlagt i det 15. århundre som pavens kanselli. Dets hovedoppgave er å utføre regjeringsfunksjoner for Vatikanstaten. Det består av to avdelinger: Avdelingen for alminnelige anliggender, som arbeider med de indre anliggender, og Avdelingen for relasjoner med statene, som fungerer som utenriksdepartement. Vatikanet diplomatiske tjeneste er underlagt sistnevnte avdeling.
Kongregasjonene
Kongregasjonene er avdelinger som har ansvar for spesielle sider ved den kirkelige administrasjon. De kan sammenlignes med departementer i en vanlig statsforvaltning, men med den forskjell at de er opprettet for å ta seg av forskjellige sider ved det kirkelige styre og dermed får ganske andre virkeområder. Hvilke kongregasjoner som finnes har endret seg over tid, og de som finnes nå er:
Domstolene
Det er tre domstoler i kurien:
Styringsorganer utenfor kurien
Enkelte styringsorganer stod formelt sett utenfor kurien, men er allikevel del av samme kirkens og Vatikanstatens øverste styringsorganer, og er svært nært knyttet til kurien både praktisk og personalmessig.
Bispesynoden
Bispesynoden består av lederne for de nasjonale bispekonferanser, kuriens kardinaler og enkelte andre personer som er utnevnt av paven. Synoden sammentrer hvert tredje år, eller oftere ved behov.